CELEX: C2004/273/11
Language: et
Date: 2004-11-06 00:00:00
Title: Euroopa Kohtu otsus (teine koda) 16. september 2004 kohtuasjas C-404/02 (High Court of Justice of England and Wales, Chancery Division'i eelotsusetaotlus): Nichols plc versus Registrar of Trade Marks (Kaubamärgid — Direktiiv 89/104/EMÜ — Artikkel 3 lõige 1 punkt b — Levinud perekonnanime sisaldav kaubamärk — Eristatavus — Artikli 6 lõike 1 punkti a mõju hindamisele)

6.11.2004   
            
            
               ET
            
            
               Euroopa Liidu Teataja
            
            
               C 273/6
            
         
      EUROOPA KOHTU OTSUS
   
   (teine koda)
   16. september 2004
   kohtuasjas C-404/02 (High Court of Justice of England and Wales, Chancery Division'i eelotsusetaotlus): Nichols plc versus Registrar of Trade Marks (1)
   
   (Kaubamärgid - Direktiiv 89/104/EMÜ - Artikkel 3 lõige 1 punkt b - Levinud perekonnanime sisaldav kaubamärk - Eristatavus - Artikli 6 lõike 1 punkti a mõju hindamisele)
   (2004/C 273/11)
   Kohtumenetluse keel: inglise
   Kohtuasjas C-404/02, mille esemeks on Euroopa Kohtule EÜ asutamislepingu artikli 234 alusel High Court of Justice of England and Wales, Chancery Division'i (Ühendkuningriik) 3. septembri 2002. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Nichols plc versus Registrar of Trade Marks, mis saabus kohtukantseleisse 12. novembril 2002, on Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), J.-P. Puissochet, R. Schintgen ja N. Colneric; kohtujurist D. Ruiz-Jarabo Colomer, kohtusekretär vanemametnik M. Múgica Arzamendi, teinud 16. septembril 2004 otsuse, mille resolutiivosa on järgmine:
   Esimese nõukogu 21. detsembri 1988. aasta direktiivi 89/104/EMÜ, kaubamärke käsitlevate liikmesriikide õigusaktide ühtlustamise kohta, artikli 3 lõike 1 punkti b kohaselt tuleb perekonnanime, isegi levinud perekonnanime, sisaldava kaubamärgi eristatavust või selle puudumist hinnata konkreetselt eelmainitud direktiivi artiklis 2 ettenähtud mistahes tähise suhtes kohaldatavate kriteeriumide alusel, ühelt poolt toodete ja teenuste suhtes, millele registreerimist taotleti ning teiselt poolt sihtgrupi taju suhtes. Asjaolu, et kaubamärgi registreerimise tagajärjed on nimetatud direktiivi artikli 6 lõike 1 punkti a alusel piiratud, hindamist ei mõjuta.
   
      (1)  EÜT C 7, 11.1.2003.